section_heading: Rođenje i obrazovanje
paragraph_text: Fra Leo Petrović rođen je 28. veljače 1883. u Klobuku od majke Anđe rođ. Jurčić i oca Marijana Petrovića. Kristio se 6. ožujka 1883. u župi Sv. Marka Evanđelista s krsnim imenom Grgo.<ref> Župa Sv. Marka Evanđelista, MK, sv. I., god. 1883., str. 62., br. 230.  Osnovnu školu pohađao je u Veljacima, a srednju školu od 1894. do 1900. u Širokom Brijegu, gdje je završio i gimnazijske razrede. 1900. stupio je u franjevački red u samostanu u Humcu i uzeo ime Leo. Glas Koncila, 3. svibnja 2015., br. 18 (2132), str. 21  Iste godine započinje studij na Franjevačkom filozofsko-teološkom učilištu u Mostaru, a 1904. upućen je na studij u Fribourg u Švicarskoj. Tamo je 1905. zaređen za svećenika. Diplomirao je 1907., a doktorirao 31. siječnja 1908. disertacijom Disquisitio historica in originem usus slavicae idiomatis in Liturgia apud Slavos praecipue Chroatos na latinskom jeziku, čime je postao prvi hercegovački franjevac kao doktor znanosti. 4. listopada 1900. na Humcu je prvi puta obukao misnicu (tzv. oblačenje), a točno nakon godinu dana 4. listopada 1901. polaže jednostavne zavjete. 19. listopada 1904. polaže vječne zavjete i postaje redovnik. 30. srpnja 1905. zaređen je i za svećenika u Fribourgu.